**CONTRACT DE PRESTARI SERVICII**

1. **PARTILE CONTRACTANTE**

**ADMINISTRAŢIA SPITALELOR SI SERVICIILOR MEDICALE BUCURESTI** cu sediul în Bucureşti, Str. Sfanta Ecaterina, Nr. 3, Sector 4, tel. 021.310.10.59 fax 021.310.10.69, cod fiscal 25502860, cont IBAN nr. RO53TREZ70024660220XXXXX, deschis la Trezoreria Operativa a Municipiului Bucuresti, reprezentată legal prin Director General – Ec. ................., ***în calitate de Achizitor,***

*si*

**SC ............................................. SRL** cu sediul în ..............................., nr. ....., Sector ...... oraș, e-mail: .............................., înregistrata la Registrul Comertului cu nr. J../.../......, cod fiscal RO ........, cont IBAN RO.. TREZ ..... ...... ........ ......, deschis la Trezoreria Municipiului Bucuresti, reprezentata legal de ......................, în calitate de PRESTATOR,

a intervenit prezentul contract.

***2.* DEFINIȚII**

**2.1** - In prezentul contract următorii termeni vor fi interpretaţi astfel:

a.***contract*** *-* reprezintă prezentul contract şi toate Anexele sale.

b.***achizitor ş****i* ***prestator*** *-* părţile contractante, aşa cum sunt acestea numite în prezentul contract;

c**.*preţul contractului*** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d.***servicii*** *-* activităţi a căror prestare fac obiect al contractului;

e. ***produse*** *-* echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunțiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

*g. zi* - zi calendaristică; *an -* 365 de zile.

**3. INTERPRETARE**

3.1 In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 Termenul "zi" sau "zile" sau orice referire la zile reprezintă zile calendaristice dacă nu se specifică in mod diferit.

**4. OBIECTUL CONTRACTULUI**

4.1. Prestatorul se obligă să presteze ***„*Servicii de paza si protectie*”***în perioada convenită și în conformitate cu obligațiile asumate prin prezentul contract.

**5**. **PRETUL** **CONTRACTULUI**

5.1. Preţul convenit pentru îndeplinirea contractului, plătibil prestatorului de către achizitor este de **.....................** lei fără TVA, la care se adaugă ......................... lei TVA, in functie de existenta fondurilor aprobate.

5.2. Valoarea totală a contractului este de **......................... lei.**

5.3. Plata se face numai pentru serviciile prestate efectiv de catre Prestator, in caz contrar încheierea prezentului contract negenerând nicio obligaţie financiară pentru Achizitor.

**6. DURATA CONTRACTULUI**

6.1 Contractul de prestari servicii intră în vigoare la data **de ..........................** şi are valabilitate pana la data de **........................**, cu posibilitatea prelungirii cu maxim 4 (patru) luni conform HG nr. 395/2016, cu conditia existentei resurselor financiare alocate cu aceasta destinatie.

**7. DOCUMENTELE CONTRACTULUI**

7.1. Se constituie ca anexe ce devin parte integranta a prezentului contract urmatoarele documente:

• Caietul de sarcini;

• Propunerea tehnica;

• Propunerea financiara;

**8. RESPONSABILITĂŢILE PRESTATORULUI**

8.1. Prestatorul se obligă să presteze ***„*Servicii de paza si protectie*”*** cu profesionalismul si promptitudinea cuvenite angajamentului asumat, in conformitate cu propunerea tehnica si propunerea financiara si in termenul de prestare convenit.

8.2. Prestatorul este pe deplin responsabil pentru prestarea serviciilor.

8.3. Prestatorul are obligatia de a asigura resursele umane, materiale, echipamentele sau alte asemenea, pentru indeplinirea prezentului contract.

**9. RESPONSABILITATILE ACHIZITORULUI**

9.1. Achizitorul are obligaţia de a pune la dispoziţie prestatorului orice facilităţi şi/sau informaţii, pe care acesta le solicita şi care sunt necesare pentru îndeplinirea contractului.

9.2. Achizitorul se obligă sã plătească prestatorului preţul stabilit **pentru îndeplinirea activitatilor efectiv prestate ce fac obiectul contractului de prestări servicii.**

9.3. Pentru buna desfasurare a relatiei cu Prestatorul, Achizitorul va numi o persoana responsabila de contract.

**10. MODALITATI DE PLATA**

10.1. Prestatorul va emite factura fiscala numai după verificarea şi confirmarea de catre achizitor a serviciilor prestate, verificare şi confirmare, ce se realizează printr-un **„Raport de activitate” aprobat** de către responsabilul de contract. Factura fiscala si raportul de activitate se vor depune la sediul achizitorului.

10.3. Achizitorul va efectua plata către prestator în termen de **60 zile** de la data primirii facturii.

10.4. În cazul în care achizitorul are observaţii cu privire la corectitudinea documentelor justificative şi întocmirea facturilor fiscale, acesta va acorda un termen de 5 zile pentru remedierea lor, după care curge un nou termen de 30 zile pentru plata facturilor.

**11.** **ACTUALIZAREA PRETULUI CONTRACTULUI**

11.1.Preţul contractului este ferm şi nu se modifică pe toată perioada derulării contractului.

12. **AMENDAMENTE**

12.1. Părţile contractante pot conveni de comun acord, pe durata îndeplinirii contractului, de a modifica clauzele contractului, ca urmare a apariţiei unor circumstanţe care lezează interesele legitime ale părţilor, prin acte adiţionale semnate de ambele parti si care fac parte integrantă din prezentul contract.

**13. PENALITATI, DAUNE-INTERESE**

13.1 În cazul în care, din vina sa exclusivă, prestatorul nu reuşeşte să îşi îndeplinească obligaţiile asumate prin contract, achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% / zi de intarziere din valoarea serviciilor neprestate.

13.2 În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,05 % / zi din plata neefectuată.

13.3 Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a considera contractul reziliat de drept/de a cere rezilierea contractului.

13.4 Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**14.** **ÎNCETAREA CONTRACTULUI**

14.1. Contractul poate fi reziliat când una din părţi nu îşi îndeplineşte obligaţiile contractuale. Partea care se considera nedreptatita va transmite celeilalte parti o notificare prin care anunta intentia sa de a rezilia contractul. In aceasta situatie, contractul va fi reziliat in termen de 5 zile de la transmiterea notificarii. Rezilierea operează de plin drept, fără intervenţia instanţei de judecată.

14.2 În cazul rezilierii contractului, părţile contractante vor întocmi în termen de 3 zile situaţia serviciilor efectiv prestate, pe baza cărora se vor stabili sumele care urmează a fi plătite, conform prevederilor legale.

14.3. Contractul încetează de plin drept în următoarele situaţii:

a) la sfârsitul perioadei pentru care a fost încheiat, prin ajungerea la termen;

b) prin acordul părţilor;

c) în cazul în care prestatorul îşi încetează activitatea/se desfiinţează, se declară în stare de insolvență sau a fost declanşată procedura de lichidare și faliment;

d) prestatorul primeşte două notificări consecutive prin care i se aduce la cunoştinţă faptul că nu şi-a prestat sau presteaza în mod necorespunzător oricare din obligaţiile care îi revin;

e) în caz de forța majoră.

**15. REZILIEREA CONTRACTULUI**

15.1. Achizitorul isi rezerva dreptul de a denunta unilateral prezentul contract in cazul în care:

a) în cel mult 7 zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale astfel încât îndeplinirea contractului respectiv ar fi contrară interesului public.

b) Prestatorul a fost condamnat pentru o infractiune in legatura cu exercitarea profesiei printr-o hotarare judecatoreasca definitiva;

c) Prestatorul se afla in culpa profesionala grava.

**16. CESIUNEA**

16.1. Prestatorul are obligaţia de **a nu cesiona** total sau parţial drepturile şi obligaţiile sale asumate prin contract.

16.2**.** Cesiunea nu va exonera prestatorul de nici o responsabilitate privind garanţia sau orice alte obligaţii asumate prin contract.

**17. FORTA MAJORA**

17.1. Forţa majoră este constatată de o autoritate competentă.

17.2 Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

17.3 Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

17.4 Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

17.5 Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 7 zile de la încetare.

17.6 Dacă forţa majoră acţionează sau se estimează că va acţiona o perioadă mai mare de 15 zile, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretinde celeilalte daune-interese.

**18. SOLUTIONAREA LITIGIILOR**

18.1. Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

18.2 Dacă, după 15 de zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţa judecătorească, unde își are sediul achizitorul.

**19. LIMBA CARE GUVERNEAZA CONTRACTUL**

19.1.Limba care guvernează contractul este limba română.

**20. COMUNICARI**

20.1. a. Orice comunicare între părţi, referitoare la îndeplinirea prezentului contract, trebuie să fie transmisă în scris, cu confirmare de primire.

b. Orice document scris trebuie înregistrat atât în momentul transmiterii cât şi în momentul primirii.

20.2. Comunicările dintre părţi se pot face şi prin telefon, telegramă, telex, fax sau e-mail, cu condiţia confirmării în scris a primirii comunicării.

**21. LEGEA APLICABILA CONTRACTULUI**

21.1. Contractul va fi interpretat conform legilor din România.

**22. CLAUZE SPECIFICE IN DOMENIUL SECURITATII SI SANATATII IN MUNCA**

* 1. Sarcina efectuarii instruirii in domeniul securitatii si sanatatii in munca (instruirea introductiv generala, instruirea la locul de munca si instruirea periodica) pentru lucratorii prestatorului revine exclusiv acestuia,
  2. In cazul in care lucratori ai prestatorului sunt victime ale eventualelor accidente de munca pe parcursul derularii contractului, comenzii sau formei legale incheiate, comunicarea, cercetarea, inregistrarea si evidenta accidentelor de munca revin in sarcina exclusiva a prestatorului;
  3. Prestatorul este obligat:

a). sa respecte prevederile legislatiei in vigoare in domeniul securitatii si sanatatii in munca, precum si instructiunile privind activitatile specifice autoritatii contractante, riscurile pentru securitatea si sanatatea lor, masurile si activitatile de prevenire si protectie la nivelul autoritatii contractante, in general;

b). sa respecte legislatia in vigoare privind utilizarea de catre lucratori a echipamentelor individuale de protectie la locul de munca, de autorizare, precum si prevederile legislatiei privind supravegherea sanatatii lucratorilor pentru categoriile profesionale la serviciile si activitatiile prestate.

1. **CLAUZE SPECIFICE IN DOMENIUL SITUATIILOR DE URGENTA-APARARE IMPOTRIVA INCENDIILOR SI PROTECTIE CIVILA**
   1. Sarcina efectuarii instruirii in domeniul situatiilor de urgenta-aparare impotriva incendiilor si protectie civila (instructajul introductiv general, instructajul specific locului de munca si instructajul periodic, instructajul pe schimb, acolo unde se impune, instructajul special pentru lucrari periculoase, instructajul la recalificarea profesionala) pentru lucratorii prestatorului revine exclusiv acestuia.
   2. Prestatorul este obligat:

a). sa respecte legislatia in domeniul apararii impotriva incendiilor si protectie civila, precum si instructiunile specifice proprii in cele doua domenii elaborate pe plan intern de autoritatea contractanta;

b). sa respecte legislatia in vigoare, de autorizare a personalului pentru categoriile profesionale la activitatile si serviciile executate, furnizate sau prestate.

**24.CLAUZE DE CONFIDENTIALIATE**

24.1.Prestatorul se oblige sa pastreze confidentialitatea datelor, informatiilor si documentelor pe care le va detine ca urmare a executarii clauzelor prezentului contract.

24.2 Contractului i se aplica prevederile Regulamentului (UE) nr.679/27.04.2016- privind pretectia persoanelor fizice in cee ace priveste prelucrarea datelor cu character personal si privind libera circulatie a acestor date.

Prezentul contract s-a întocmit şi semnat în data de **..........................** în 2 (două) exemplare având forţă juridică egală şi produce efecte de la data semnării lui.

**ACHIZITOR PRESTATOR**

ADMINISTRATIA SPITALELOR SI SC ................................. SRL

SERVICIILOR MEDICALE BUCURESTI